הוועדה המיוחדת לפניות הציבור, כנסת 19, פרוטוקול מספר 2, 2013-05-07 13:00

עדי קול: צהריים טובים.

עדי קול: אני פותחת את ישיבת הוועדה לפניות הציבור.

עדי קול: על סדר היום: סגירת משרד אגף הרישוי בנצרת עלית.

עדי קול: אני חברת הכנסת עדי קול, אני עומדת בראש הוועדה לפניות הציבור.

עדי קול: זאת הישיבה הראשונה שלנו.

עדי קול: חנין ביקשה ממני בשבוע שעבר להאיץ את הדיון כי הנושא מאוד דחוף ובהול.

עדי קול: אני חושבת שנכון שנעשה את זה מוקדם ככל האפשר.

עדי קול: יש לנו עוד דיון בשעה 14:00 ולכן יש לנו שעה.

עדי קול: תחילה, סבב היכרות עם הנוכחים.

עדי קול: חברת הכנסת חנין זועבי, בבקשה.

חנין זועבי: אני רוצה להודות לך, יו"ר הוועדה עדי קול.

חנין זועבי: הנושא חשוב ובהול.

חנין זועבי: אני אדבר 3 דקות ואשמח עם תהיה רשות דיבור לכל הנוכחים.

חנין זועבי: אני גם רוצה להודות לכל מי שהגיע.

חנין זועבי: אנחנו נשמע את כולכם ב-60 הדקות האלה.

חנין זועבי: כבוד היושבת ראש, אנחנו מדברים על סגירת משרד הרישוי בנצרת עלית.

חנין זועבי: אנחנו מדברים על המחוז הכי גדול.

חנין זועבי: משרד הרישוי הזה אמור לתת שירותים ל-450,000 תושבים בנצרת, שזאת העיר הערבית הכי גדולה.

חנין זועבי: כאשר אנחנו מדברים על שירות, אנחנו מדברים על שירות לאוכלוסיה גדולה.

חנין זועבי: אנחנו מדברים על מורי נהיגה, סטודנטים, חברות אוטובוסים.

חנין זועבי: המשרד היה אמור להיפתח בעיר נצרת.

חנין זועבי: אני יודעת שהיו התכתבויות בין ראש עירית נצרת ג'רייסי לבין משרד התחבורה כבר בשנות ה-90.

חנין זועבי: המכתב הראשון הוא משנת 1994.

חנין זועבי: זה התחיל בתקופת תופיק זיאד.

חנין זועבי: היתה הבטחה לפתוח סניף ראשי בנצרת.

חנין זועבי: 20 שנה לא קרה כלום.

חנין זועבי: משום מה, אחרי הבטחות – אני גם נכנסתי ב-2009 עם כל מיני התכתבויות ומשום מה, המשרד נפתח בנצרת עלית.

חנין זועבי: הבקשה שלנו היא לפתוח את הסניף כסניף ראשי ולא כסניף משנה.

חנין זועבי: גם כאשר המשרד בנצרת עלית היה פתוח בנצרת עלית, כל מיני שירותים היו ניתנים על-ידי משרד הרישוי בעפולה או בחיפה.

חנין זועבי: הבקשה שלנו היא לפתוח את הסניף כסניף ראשי בעיר נצרת.

חנין זועבי: אם זה לא ייפתח בנצרת וזה יהיה בעפולה או בחיפה, בתור אישה, אני יכולה להגיד לך כמה קשה לנשים מנצרת, 80,000 ועוד 400,000 לנסוע לסניפים בעפולה, חיפה וטבריה כדי לפתור את הבעיות שלהם.

חנין זועבי: זה סבל.

חנין זועבי: זה לא רק סבל של אזרחים פשוטים.

חנין זועבי: אני רואה בהתייחסות של משרד הרישוי התייחסות לא הולמת, התייחסות לא רצינית, התייחסות שלא מכבדת את האזרחים.

חנין זועבי: יש מסע של התנכלויות והיושבים סביב השולחן יוכלו לתאר את הפרטים היותר מדויקים.

חנין זועבי: מגיע לנו.

חנין זועבי: את מדברת על העיר הערבית הכי גדולה במדינה.

חנין זועבי: זאת עיר מרכזית במדינה.

חנין זועבי: בעיר הזאת יש 80,000 תושבים לעומת נצרת עלית שבה גרים 50,000 תושבים.

חנין זועבי: אנחנו מדברים על עיר מרכזית.

חנין זועבי: אני חברת כנסת ואני רוצה לתת גם קונטקסט כללי.

חנין זועבי: אנחנו מדברים גם על תהליך של הממשלה לרוקן את העיר נצרת מהמוסדות הממשלתיים.

חנין זועבי: את לא מדברת רק על סבל של אזרחים.

חנין זועבי: אם את פותחת משרדי ממשלה ומרכזת אותם בעיר נצרת עילית, אז משמע שגם הארנונה של המשרדים האלה הולכים לעיריית נצרת עלית.

חנין זועבי: אז את מחזקת את נצרת עלית ואת מחלישה את העיר כעיר ומחלישה את העירייה בתור עירייה.

חנין זועבי: זה לא רק סבל של אזרחים, זה גם מיקומה וזכותה של העיר נצרת.

חנין זועבי: אז יש התנכלות למעמדה של העיר ויש התנכלות לחיים היום יומיים של האזרחים.

חנין זועבי: אני אשמח אם תיקחי פרטים ותשמעי את דעתם של הנוכחים.

עדי קול: יש פה סוגיה מאוד חשובה בעיניי.

עדי קול: מדובר פה במשרד רישוי שנותן שירות לאוכלוסיה מאוד גדולה.

עדי קול: אני מייצגת את כנסת ישראל, כמו חנין, שאמרה לנו כבר כמה פעמים שנצרת היא אחת הערים שרוצים לעודד, להצמיח, לפתוח, להשקיע.

עדי קול: השקיעו בתיירות, פתחו את המדרחוב בלילה.

עדי קול: אני חושבת שזה בדיוק תהליך הפוך.

עדי קול: אני רוצה לשמוע את נציג משרד התחבורה.

חנין זועבי: אולי הוא יענה?

עדי קול: נדגיש את הבעיה, אבל אני רוצה להתחיל בהסבר.

<ציון מזרחי: שלום לכולם.

<ציון מזרחי: חלק מהאנשים אני מכיר וחלק לא.

<ציון מזרחי: למען גילוי נאות, אני חושב שארגון המורים שיושב פה יגיד שהוא הגיש עתירה לבית המשפט.

<ציון מזרחי: ראוי שזה יהיה על השולחן.

<ציון מזרחי: זאת עתירה בת 15 עמודים.

<ציון מזרחי: קראתי אותה אתמול בתשומת לב.

עדי קול: מתי הוגשה העתירה?

<קריאה: היא הוגשה ב-29 לחודש שעבר.

<קריאה: זאת היתה ריאקציה טבעית למה שעשה לנו משרד התחבורה.

חנא סוייד: אתה לא צריך להתנצל.

<קריאה: אני לא מתנצל.

חנא סוייד: אתה לא צריך להתנצל.

חנא סוייד: אתה הגשת, זאת זכותך.

<ציון מזרחי: אני חושב שראוי שזה יהיה על השולחן.

עדי קול: זה עדיין לא אומר כלום.

עדי קול: זכותם לעמוד בבג"צ.

<ציון מזרחי: בוודאי, אין ויכוח בכלל.

<ציון מזרחי: כל אחד ימצה את זכותו מול הרשות השופטת, אם וצריך.

<ציון מזרחי: דבר שני.

<ציון מזרחי: בוודאי ידוע גם לחברת הכנסת זועבי.

<ציון מזרחי: זה נכון, זאת העיר הערבית הגדולה ביותר במדינת ישראל.

<ציון מזרחי: אני לא מתווכח על המספרים אבל משרד התחבורה אגף הרישוי הביע את רצונו לשני דברים.

<ציון מזרחי: מבחני הנהיגה המעשיים התקיימו בעיר נצרת מקדמא דנא.

<קריאה: בנצרת עלית.

<ציון מזרחי: בשבילי זאת נצרת.

<ציון מזרחי: אל תכניסו אותי לעניין.

<ציון מזרחי: אני חושב שהויכוח הוא אם יש משרד רישוי במלוא מובן המילה או רק זה.

עדי קול: זה שני ויכוחים שונים.

עדי קול: אחד זה נצרת או נצרת עלית והשני - - -

<ציון מזרחי: אומרים שהאוכלוסייה לא צריכה להיטלטל מכאן לכאן, הבנתי.

עדי קול: איפה אתה גר?

עדי קול: איפה את חושבת לפי המבטא?

<ציון מזרחי: אני בא מתל-אביב.

עדי קול: כשאני מדברת על ירושלים אני לא אכלול גם את מבשרת.

עדי קול: אלה שתי ערים שונות ואני רוצה שנדבר עליהן בנפרד.

<ציון מזרחי: זה העניין הראשון.

<ציון מזרחי: לפי המסמכים שראיתי, שלמשרד תמיד היה רצון טוב לפתוח שם שלוחה של משרד הרישוי שייתן את כל השירותים, כפי שניתנים בחיפה, להוציא שירות אחד של בדיקות טכניות של שינויים ברכב או דברים כאלה.

עדי קול: אוקיי, אז היה רצון.

עדי קול: איפה זה קורה?

<ציון מזרחי: בהתאם למדיניות שקבעו שרי התחבורה בשנותיהם, ליישם רצונות כאלה, באנו במגע עם הרשות המקומית וביקשנו מהם להציע הצעות.

עדי קול: למה?

עדי קול: באיזה עוד רשויות בארץ, אתם אומרים להם: תשלמו אתם את המשכורות כדי שנפתח שם סניף?

עדי קול: אני באמת רוצה לדעת.

<ציון מזרחי: יש.

עדי קול: אני רוצה לשמוע את הנתונים.

<ציון מזרחי: למשל, בראשל"צ, היום העיר הרביעית בגודלה בישראל.

באסל גטאס: אתה רוצה להגיד לי שהרשות המקומית משלמת?

באסל גטאס: זה אסור לפי החוק.

<ציון מזרחי: רבותיי, אני לא נגד השירות לציבור.

עדי קול: אני מבינה שאתה נציג.

עדי קול: אני רוצה לשמוע מה התשובה הרשמית.

<ציון מזרחי: יש עוד כאלו מקומות בדוגמה הזאת ולא אלאה את הוועדה בכל השמות אבל זה קיים.

<ציון מזרחי: הרשות המקומית מעמידה מבנה לטובת משרד התחבורה, כוח אדם, זה הסכמים, ומשרד התחבורה, קרי אגף הרישוי, מביא לשם את שירותי הרישוי במלואם, להוציא מה שאמרתי.

<קריאה: מה זה כוח אדם?

<ציון מזרחי: כוח אדם זה פקידות.

<ציון מזרחי: זאת פקידה של העירייה שמנהלתית היא עירייה אבל היא כפופה למקצועיות ולסדר המקצועי של אגף הרישוי.

חנין זועבי: פקידה אם זה סניף, לא אם זה משרד ראשי.

<ציון מזרחי: כאן עשו את אותו מעשה.

<ציון מזרחי: מ-2007 התחילו וב-2009 זה תפס תאוצה, על-פי מה שראיתי, ואמרו: הבה נקים כאן משרד רישוי.

<ציון מזרחי: בירור את ההצעות ולבסוף מצאו מקום מתאים ואמרו: תתאימו אותו.

<ציון מזרחי: באה עיריית נצרת עלית ואמרה:

<ציון מזרחי: אנחנו לא יכולים לעמוד במה שאתם אומרים.

<ציון מזרחי: משרד התחבורה, בראשות השר, באה לקראתם ואמרו: אנחנו נשתתף בשכירות.

<ציון מזרחי: נשלם לכם ואתם תנהלו את העניין.

עדי קול: לא במשכורות, רק בשכירות.

<ציון מזרחי: בשכירות.

<ציון מזרחי: אמרנו בסדר.

<ציון מזרחי: בעבר היו שם שתי פקידות של העירייה ובגלל סכסוכים כאלה ואחרים הן לא שם.

<ציון מזרחי: אנחנו גם הבאנו פקידות של המשרד.

עדי קול: לא שילמתם להן, רק הבאתם את האנשים.

<ציון מזרחי: לא, שילמנו להם משכורת.

<ציון מזרחי: לאלה שהיו עכשיו שילמנו משכורת.

<קריאה: אחרי שנה.

<ציון מזרחי: הסכסוכים האלה בין משרד הרישוי לבין העירייה צימחו זקן ארוך.

<ציון מזרחי: בכל פעם הדיור הממשלתי מעורב.

<ציון מזרחי: צריך לחתום חוזה בין הרשות לבין הממשלה על שכירת המקום והעמדת כל מה שדיברנו.

<ציון מזרחי: היה מזכיר שבא בטענות לעירייה: מה פתאום, אני לא במחיר כזה, כן במחיר כזה.

<ציון מזרחי: משרד התחבורה חרג והוסיף עוד 2,000 שקלים.

<ציון מזרחי: אמרנו: אנחנו מוכנים לשלם 7,000 שקלים מקופתנו, ובלבד שהעסק הזה יעמוד.

<ציון מזרחי: 3 או 4 שנים העירייה בלך ושוב.

<ציון מזרחי: לא מקיימת את התחייבויותיה בכלל, עוזבת את הכול.

<ציון מזרחי: אין חוזה חתום אז אנחנו לא יכולים לשלם.

<ציון מזרחי: משרד האוצר תופס אותי בקצה מעילי ואומר: אין לך חוזה, איך אתה משלם?

חנא סוייד: הסאגה הזאת נמשכת הרבה זמן?

<ציון מזרחי: הסאגה הזאת לקחה הרבה זמן, כמעט 3 שנים.

חנא סוייד: לא היה לכם זמן לבדוק פיתרון אחר?

<ציון מזרחי: סליחה.

<ציון מזרחי: כל הזמן בנינו והאמנו שהנה מחר בבוקר זה נפתר.

<ציון מזרחי: בכל פעם שהעלו סערה אחרת הטלנו עוגן וסדרנו את העניינים.

<ציון מזרחי: אז קם מישהו ואמר: זה לא מספיק לי, עכשיו אני צריך גם את זה ואת זה.

<ציון מזרחי: כאן כנראה זה הביא לאיזה נתק ולפיצוץ.

<ציון מזרחי: אני לא חדש ברישוי אבל אני לא הייתי בכל הסיפור הזה.

<ציון מזרחי: האמינו לי, אני לא חושב שהיינו צריכים להגיע לזה גם לפני שנה ולפני שנתיים.

חנא סוייד: איזה דרג קיבל את ההחלטה?

<ציון מזרחי: המנכ"ל של משרד התחבורה החליט שבעקבות זה שעירית נצרת עלית לא ממלאה אחר התחייבויותיה – אני לא יודע אם נציג של העירייה נמצא פה - - -

חנא סוייד: הוא אמר שכסף אצלו זאת לא הבעיה.

<ציון מזרחי: הוא אמר:

<ציון מזרחי: אנחנו סוגרים כיוון שהעירייה לא עומדת בהתחייבויותיה.

<ציון מזרחי: אני לא נכנס לצרות הפנימיות של העירייה, של ראש העיר עם היועצת המשפטית - - -

עדי קול: אתה אומר שהיה בלאגן פנימי, זה לא עסק שלנו, אנחנו לא רוצים להתערב בזה.

עדי קול: יש לך מה להוסיף או שנשמע את העירייה.

באסל גטאס: אתם כמשרד אמונים של שירות מסוים.

באסל גטאס: ההרגשה היא שאתה בא לעשות טובה.

באסל גטאס: אתה מטיל על העירייה ועם העירייה לא הצליחה, אז אני הולך?

<יצחק שדה: שיגידו מה הקריטריונים לפתוח משרד תחבורה?

עדי קול: נעשה את זה לפי הסדר.

עדי קול: אני מבינה שאתה מאשים עכשיו את העירייה.

חנא סוייד: אפשר להגיד שזה משרד רישוי לעשירים, לאנשים שיש להם כסף.

עדי קול: נציג העירייה, בבקשה.

<יעקב גולדברג: מאז ומתמיד בנצרת עלית היה משרד רישוי והיו יוצאים לטסטים.

<יעקב גולדברג: אני בעצמי עשיתי טסט בנצרת עלית לפני 40 שנה.

<יעקב גולדברג: כשביקשנו להרחיב את שירותי משרד ה רישוי בנצרת עלית - - -

עדי קול: בנצרת עלית היה סניף.

<יעקב גולדברג: בנצרת עלית היה סניף.

<יעקב גולדברג: היה משרד ליציאה לטסטים.

<יעקב גולדברג: זאת לא בעיה של כסף, אין לנו בעיה גם להעסיק פקידה במשרד הרישוי.

<יעקב גולדברג: הבעיה היחידה היא, שמשרד הפנים אוסר את זה עלינו, לפחות על-פי היועצת המשפטית של עיריית נצרת עלית.

<יעקב גולדברג: היא טוענת שמשרד הפנים אוסר על רשויות להעסיק פקידות, שאמורות לשמש גופים שלטוניים אחרים.

<יעקב גולדברג: זאת חוות הדעת שיש לנו.

חנין זועבי: אז למה חתמתם על ההסכם?

עדי קול: היועצת המשפטית שלכם טוענת שמשרד הפנים טוען שהוא לא מוכן.

<קריאה: היועץ המשפטי של הדיור הממשלתי אומר שאין בכלל בעיה עם הדבר הזה ויש הרבה רשויות שחתומות.

<יעקב גולדברג: הייעוץ המשפטי של עיריית נצרת עלית מחייב את ראש העיר.

<יעקב גולדברג: אין לנו טענות למשרד התחבורה ואנחנו מאוד רוצים את המשרד.

<יעקב גולדברג: בנצרת עלית יש הרבה מאוד מוסדות שמשרתים את כל הסביבה לשביעות רצונם של כל המשתמשים.

<יעקב גולדברג: אין בעיה.

<יעקב גולדברג: כל הסיפור של יהודים וערבים לא רלוונטי בכלל.

חנא סוייד: ראש העיר נצרת קיבל אישור ממשרד הפנים ממנכ"ל משרד הפנים אריה בר, שאנחנו מכירים אותו מהעבודה בכנסת, על נחיצות המשרה ויש להם משרה לאייש את מה שאתם רוצים.

חנא סוייד: הוא שלח לכם העתק.

<יעקב גולדברג: אני לא מכיר את מנכ"ל משרד הפנים בר.

חנא סוייד: זה תקן למזכירה באישור משרד הפנים.

<יעקב גולדברג: אני אומר דבר פשוט.

<יעקב גולדברג: אם משרד הפנים יאשר לעיריית נצרת עלית להעסיק פקידה ולחילופין לשלם עבור המשרד, עיריית נצרת עלית יותר מאשר תשמח.

<גמאל נאסר: שלום לכולם, אני מארגון מורי הנהיגה של נצרת ונצרת עלית.

<גמאל נאסר: קודם כל, מה שאני חש על בשרי כמורה נהיגה – אני מייצג 240 מורי נהיגה שנמצאים כל הזמן על הכביש ומייצג בסביבות 4,600 טפסים שנמצאים במחשב שלכם, אדוני המייצג של משרד התחבורה.

<גמאל נאסר: אני רואה שאנחנו בין הזאב לרועה נפגע השה.

<גמאל נאסר: אנחנו ממש בעוול מוחלט.

<גמאל נאסר: יומיים לפני תום חודש אפריל אנחנו שומעים ממשרד התחבורה שאין עומדים לסגור.

<גמאל נאסר: אין לנו שום מסמך כתוב.

<גמאל נאסר: ב-29 לחודש אנחנו עולים על הבעיה.

<גמאל נאסר: אין לנו שום ברירה ועתרנו לבג"צ.

<גמאל נאסר: זאת חובתנו המוסרית והחוקית.

<גמאל נאסר: ב-29 לחודש בבוקר, הגיעו אלינו המכובדים מר צביקה גונן, שלושה רבי בוחנים עם רונן, אלינו למשרד בנצרת.

<גמאל נאסר: מה הם מודיעים לנו?

<גמאל נאסר: שכבר משרד הרישוי סגור.

<גמאל נאסר: מחר בבוקר אין לכם שירות, לא מורים לנהיגה, לא תלמידים ולא כלל האוכלוסייה של 450,000 נפשות.

<גמאל נאסר: אדוני, האם זה מקובל עליכם במדינת ישראל הנאורה שיהיה דבר כזה?

<גמאל נאסר: אני מתפלא, לאור מה שיש לנו בנצרת בשלושת השנים שעברו.

<גמאל נאסר: כל יום מקבלים בסביבות 400 אזרחים.

<גמאל נאסר: בואו נגיד שכל אדם משלם רק 100 שקלים, חודשי ופר שנה זה מגיע בסביבות 1,200,000 שקלים.

<גמאל נאסר: סה"כ קיבלתם 3,600,000 שקלים.

<גמאל נאסר: שנית, מהתלמידים קיבלתם כל שנה 2,700,000 שקלים מהאגרות של משרד הרישוי שאנחנו משלמים.

<גמאל נאסר: קיבלתם בסביבות 10 מיליון שקלים.

<גמאל נאסר: אתה מדבר על אינטריגות עם העירייה?

<גמאל נאסר: אני מתפלא מה אתם עושים.

<ציון מזרחי: הכסף לא מגיע לכיסנו שאנחנו יכולים לעשות בו מה שאנחנו רוצים וזאת למרות שהנתונים לא כל-כך נכונים.

עדי קול: יש כאן כמה טענות, כשאחת מהם לא שמענו עד עכשיו.

עדי קול: בהתחלה הטענה היתה שלמשרד התחבורה יש בעיות עם העירייה ושהעירייה לא משלמת על-פי ההתחייבויות שלה ולא חותמת חוזה.

עדי קול: עכשיו אני שומעת מהעירייה שמשרד הפנים אומר לכם שאתם לא יכולים.

עדי קול: זאת טענה חדשה.

עדי קול: אנחנו לא הזמנו לכאן את נציגי משרד הפנים כי לא העליתם את הבעיה הזאת בפנינו.

עדי קול: בעיניי, זאת בעיה לטעון את הטענה הזאת.

עדי קול: זה מצד אחד.

עדי קול: מצד שני, אם זה לא חוקי, אז מה קורה בראשון לציון?

<ציון מזרחי: יפה.

<ציון מזרחי: אם זה לא חוקי, אז זה לא חוקי בכל מדינת ישראל, לאו דווקא בנצרת.

<ציון מזרחי: הוא אומר שיש מכתב.

<ציון מזרחי: אם המכתב שיש לו הוא טוב, אז למה שהוא לא יהיה טוב בשבילם?

<יעקב גולדברג: רשות מקומית שלא יכולה לשלם עבור רשות אחרת, זה מובן מאליו.

עדי קול: אני לא יודעת מי נתן לך את הייעוץ המשפטי הזה, אבל אם עושים את זה בראשון לציון ובעוד מקומות, אז כנראה שזה לא הטיעון.

<ציון מזרחי: עושים את זה בראשון לציון, ביוקנעם ובעוד כמה מקומות.

<יעקב גולדברג: כנראה שלכל ראש רשות יש ייעוץ משפטי אחר.

<יעקב גולדברג: לראש המועצה שלי יש ייעוץ משפטי.

<יעקב גולדברג: יושב פה נציג מועצה, הוא יסביר לך.

עדי קול: הוא שלח לי מכתב שאומר שהוא מוכן להתקדם בתהליך על-פי ההסכמים.

<ראיד גטאס: תודה רבה על ההזמנה ועל הדיון.

<ראיד גטאס: העניין התחיל ב-2008 כאשר חברת הכנסת חנין זועבי פנתה למשרד הרישוי בבקשה לפתוח את המשרד בנצרת.

<ראיד גטאס: בזמנו פנתה עיריית נצרת למשרד הפנים.

<ראיד גטאס: דרשו מהם לממן את עלויות פתיחת המשרד.

<ראיד גטאס: היתה תשובה חד משמעית ממשרד הפנים, איך שהסביר לנו רמי ג'רייסי ראש העיר, שאסור להם לממן את העלויות של משרד הרישוי.

<ראיד גטאס: בעקבות זאת שמענו על פתיחת המשרד בנצרת עלית.

<ראיד גטאס: היתה שאילתה לשמעון אז.

חנא סוייד: מי הגיש את השאילתה?

<ראיד גטאס: אני וד"ר שוקרי, חברי מועצה.

<ראיד גטאס: היתה תשובה חד משמעית שזה לא עולה כסף לעירייה.

<ראיד גטאס: זה מופיע בפרוטוקול של המועצה.

<ראיד גטאס: פה יש מסמך ממשרד הפנים למנכ"ל העירייה, שאסור לרשות המקומית להשתתף בעלויות של משרד הפנים.

<ראיד גטאס: כאן יוצא מצב שאנחנו מדברים כאילו על שתי מדינות.

<ראיד גטאס: מדברים על מדינת משרד הפנים ועל מדינת משרד התחבורה.

<ראיד גטאס: משרד הפנים אוסר על הרשות המקומית לממן את משרד הרישוי, כאילו שהמשרד הזה שייך למדינה אחרת.

<ראיד גטאס: משרד הרישוי אומר:

<ראיד גטאס: אם תספקו לי את המימון.

<ראיד גטאס: לכן הבעיה היא לא בעיה של כסף.

<ראיד גטאס: אנחנו נמצאים במדינה מתוקנת עד כמה שידוע לי ולפי חוקי.

<ראיד גטאס: יש סעיף תקציבי.

<ראיד גטאס: אם רוצים לממן פקידה שיושבת במשרד, צריכים לרשום אותה פועלת ניקיון או פקידה עוזרת ראש העיר.

עדי קול: הויכוח הזה הוא כבר 3 שנים.

עדי קול: המכתב הזה מ-2008.

<יעקב גולדברג: מאז לא השתנה כלום.

עדי קול: באתם למשרד התחבורה עם פניה ואמרתם: אנחנו רוצים לשלם אבל אנחנו לא יכולים כי זה לא חוקי.

עדי קול: קיבלתם תשובה ממשרד התחבורה?

<ראיד גטאס: ברשותך, השאלה היא למה משרד הרישוי לא מממן?

<ראיד גטאס: עם כל-כך הרבה תקציבים, אין לו תקציב לממן משרד קטן בנצרת עם שתי פקידות ושכירות חודשית?

<ראיד גטאס: זאת השאלה שצריכה להישאל.

חנין זועבי: הטענות שלנו לא מופנות כלפי נצרת עלית אלא כלפי משרד הרישוי.

<ציון מזרחי: אם משרד הפנים אומר כן, אז תנו להם את המכתב.

חנא סוייד: זה לא רק אני אומר.

חנא סוייד: אתה אמרת שבראשון לציון זה עובד.

<ציון מזרחי: נכון.

<יעקב גולדברג: אבל זה לא חוקי.

<ציון מזרחי: ג'מאל, אתה מרגיש שאני לא רוצה לעזור לכם?

עדי קול: אני לא אקיים את הדיון אם תדברו כולם במקביל ותענו אחד לשני, גם לא חנין.

עדי קול: אני רוצה שנגיע פה למסקנה.

עדי קול: אל תתחילו לספר לי מה קרה 3 שנים אחורה.

עדי קול: עכשיו יש סיטואציה שבה מכון הרישוי נסגר ללא התראה מהיום להיום.

<ציון מזרחי: אני חושב שיש מכתב.

חנא סוייד: גברתי היושבת ראש, אני נותן לך מכתב מישראל שפיצר, שהוא מנהל אגף כוח אדם במשרד הפנים לראש עיריית נצרת, שבו הוא מאשר תקן.

<עאוני בנא: אני רוצה לשאול את נציג משרד התחבורה.

<עאוני בנא: הוא אומר שבסוף אתם סיכמתם שתי המזכירות זה משרד התחבורה ועוד 7,000 שקלים לשכירות.

<עאוני בנא: אתה אומר שבגלל סכסוך סגרתם נצרת עלית.

<ציון מזרחי: אני לא אומר בגלל סכסוך, בגלל - - -

<אעוני בנא: אני אומר לך שכבר בנצרת יש מקום מוכן, שאתם יכולים לפתוח ממחר ולממן את השכירות ואת שתי המזכירות ולפתוח את זה ממחר.

<אעוני בנא: מה הבעיה שלכם עכשיו?

<ציון מזרחי: מי יממן את זה, עיריית נצרת?

<אעוני בנא: לא, לא, משרד התחבורה, כפי שמימן בנצרת עלית.

<אעוני בנא: אתה אומר שהיתה בעיה - - -

עדי קול: יש כאן אישור.

עדי קול: קיבלתי עכשיו אישור ממשרד הפנים.

חנא סוייד: אבל שפיצר - - -

<יעקב גולדברג: שפיצר לא מקובל על היועצת המשפטית שלנו.

<יעקב גולדברג: הוא לא מקובל, היא לא מקבלת.

<יעקב גולדברג: היועצת המשפטית של נצרת עלית לא מקבלת את חוות הדעת של שפיצר.

חנין זועבי: אתם לא צד עכשיו בויכוח.

חנין זועבי: הויכוח הוא בין נצרת לבין משרד התחבורה.

<אעוני בנא: אני רוצה לשאול כחבר מועצה בעיריית נצרת.

<אעוני בנא: יש מקום מוכן שהעירייה מצאה.

<אעוני בנא: הוא נמצא במגדלי נצרת.

<ציון מזרחי: הגב' גורדון, היועצת המשפטית שלו, לא נותנת לו לחתום על חוזה.

חנא סוייד: זה מה שנכתב שחור על גבי לבן, לא?

<ציון מזרחי: אמר פה מישהו שאולי זה שתי מדינות תחבורה ופנים.

<ציון מזרחי: אנחנו כולנו מדינה אחת.

חנא סוייד: אם הייתי במקומך, הייתי סוגר את הישיבה ואומר: בסדר, מחר פותחים בנצרת.

<אעוני בנא: יכולים לסכם את כל הישיבה הזאת.

<אעוני בנא: אם למשרד התחבורה כבר יש לו את התקציב הזה והוא שם אותו בנצרת עלית והוא אומר שיש 7,000 שקלים לשכירות ולשתי מזכירות.

<אעוני בנא: מה הבעיה שלך לאמץ את זה כבר ממחר?

<אעוני בנא: תענה עכשיו וזהו.

<אעוני בנא: אולי נסכם את כל הישיבה בתשובה הזאת.

<סאיג נביה: גברתי היושבת ראש, אנחנו באנו מנצרת כי המצב הוא מאוד בעייתי.

<סאיג נביה: 4,500 אנשים מתאימים לטסטים.

<סאיג נביה: אין טסט אחד שמתבצע בכל האזור.

<סאיג נביה: כל לילה יש טלפונים.

<סאיג נביה: לו יש 200 תלמידים, לי יש 200.

<סאיג נביה: אנחנו בבעיה רצינית מאוד, לא יכולים לעמוד בלחץ הזה.

<סאיג נביה: אני לא משרד תחבורה, אני לא יכול לשקר.

<סאיג נביה: אנשים באו ללמוד אצלי, רוצים רישיון נהיגה.

<סאיג נביה: אני כרגע לא נלחם על כל האוכלוסייה שבנצרת עלית אבל לכל מורי הנהיגה שיושבים כאן לא יכולים לעמוד בלחץ הזה.

חנין זועבי: מה עם השאלה שהסניף לא משרת את הצרכים של האוכלוסייה ואנחנו מבקשים משרד לכל דבר?

עדי קול: חנין דקה.

עדי קול: עוד אין שום דבר ואת קופצת.

עדי קול: אנחנו נלך צעד צעד.

<סאיג נביה: גברתי היושבת ראש.

<סאיג נביה: זה אחד.

<סאיג נביה: שניים.

<סאיג נביה: אנחנו כבעלי בתי ספר לנהיגה, יש לנו הרבה עניינים: להוציא רישיונות נהיגה, מסמכים.

<סאיג נביה: יש בעיות רציניות ואנחנו חייבים להקליד את הטפסים ולהגיד שאנחנו לומדים באזור אצל המורה הזה והזה.

עדי קול: ציון, האם יש לך ספק בצורך של משרד רישוי בנצרת?

עדי קול: יש לך ספק או שאתה רוצה לשמוע עכשיו את כל נציגי המורים?

עדי קול: אני מבקשת תשובה של כן ולא.

<סאיג נביה: שיענה לי גם על השאלה שלי.

חנא סוייד: כל מי שהגיע מנצרת לישיבה, יש לו זכות לומר ולו משפט אחד.

עדי קול: יש לנו 25 דקות ואנחנו רוצים לפתור את הבעיה.

עדי קול: זה יותר חשוב מאשר הזכות.

<האני דעקה: אני מייצג את קבוצת עפיפי, שמחזיקה 700 אוטובוסים, 1,500 נהגים ונוהגים.

<האני דעקה: אנחנו עושים אלפי קילומטרים בשנה, הרבה שעות אנחנו מאבדים על חוסר משרד רישוי מרכזי בעיר נצרת.

<האני דעקה: העיר נצרת היא עיר היסטורית הרבה שנים.

<האני דעקה: היא עיר מרכזית של כל האזור.

<האני דעקה: אני חושב שכל הריצות האלה מחוץ לעיר נצרת, בשביל להשיג נייר, בשביל להשיג רישיון, בשביל לפתור בעיה של רישיון, זה פשוט מאוד הפסד עצום של שעות עבודה, דלק, קילומטרז', חלקי חילוף ובלאי.

<האני דעקה: באמת הגיע הזמן ואין שום סיבה בעולם, שמשרד התחבורה או אתם, שלא יהיה משרד כזה שייתן את השירות.

חנין זועבי: מרכזי.

<האני דעקה: מרכזי, בוודאי שמרכזי.

<בדיעה שריף: אנחנו מרגישים שאנחנו חיים תחת איום.

<בדיעה שריף: כל הזמן יש איומים שמשרד הרישוי נסגר, משרד הרישוי נפתח.

<בדיעה שריף: זה כמו משחק.

<בדיעה שריף: יש לי ילדים ומטפלת בהם, גם לומדת משפטים ומנהלת בית ספר ורצה כל הזמן בכבישים.

<בדיעה שריף: אני לא מעוניינת לרוץ למקום יותר מידי רחוק ולהביא את האנשים מהכפרים כדי לקחת אותם מהבתים שלהם שעות.

<בדיעה שריף: זה לא מקובל בכלל.

<בדיעה שריף: יש לנו גם כך בעיות פרנסה מעל ומעבר.

<בדיעה שריף: במצב כזה, התלמידים גם לא יגיעו ללמוד, כי אף תלמיד לא מוכן לשלם עבור שיעור כפליים.

<בדיעה שריף: זה עולה לו הרבה.

<בדיעה שריף: עד שהוא יגיע לעפולה ויקבל את השירות כמו שצריך, הוא צריך הרבה שיעורים.

<בדיעה שריף: חוץ מזה, אנחנו עכשיו מנותקים מלקבל כל שירות ממשרד רישוי.

<בדיעה שריף: אין לנו בודק מסמכים.

<בדיעה שריף: אנחנו לא רוצים ללמד בלי חוקיות, לקחת טפסים בלי בודק מסמכים ולהתחיל ללמד.

<בדיעה שריף: אני לא יכולה להשאיר את הילדים שלי בבית בלי אוכל, אני צריכה להתפרנס.

<בדיעה שריף: אני רואה שכבודך צוחק ואתה אומר שתטפלו בעניין וסבלנות, אבל אנחנו נשרפים מבפנים.

<בדיעה שריף: אין זמן, אין זמן בכלל.

<בדיעה שריף: אנחנו במצב עקום עם התלמידים שלנו.

<בדיעה שריף: יש טלפונים ובעיות כספיות.

<יצחק שדה: כמעט שלושה שבועות מתעסק בנושא הזה.

<יצחק שדה: ישבתי עם מר צביקה גונן ממחוז חיפה.

<יצחק שדה: ישבתי עם רונן אברמוב.

<יצחק שדה: הם ידעו מראש שב-1 במאי ייסגר משרד הרישוי בנצרת.

<יצחק שדה: אמרתי להם: חבר'ה, תקשיבו טוב.

<יצחק שדה: לא יעלה בשום מבחן ציבור שמורה מנצרת ירד לעפולה.

<יצחק שדה: לא, אנחנו נדאג להם באיזה שלב, שיהיה לבוחנים משרד.

<יצחק שדה: אמרתי: חבר'ה, תקשיבו טוב, זה לא יכול להיות.

<יצחק שדה: יש לנו בעיה עם הדיור הממשלתי ואנחנו נכין את זה.

<יצחק שדה: חבר'ה, זאת הפתעה?

<יצחק שדה: אתם רוצים לסגור את משרד הרישוי?

<יצחק שדה: תכינו משרד דרך הדיור הממשלתי, שלבוחנים תהיה אפשרות לפחות לצאת לטסטים.

<יצחק שדה: תשמעו נתונים: 4,430 תלמידים חתומים, עם טפסים שיושבים במשרד הרישוי בנצרת, וזה רק של 200 מורים, שעליהם קיבלו 1,573 טסטים.

<יצחק שדה: משרד הרישוי גם אומר, בשיא החוצפה שלו – אני לא תוקף אותך ציון, חלילה – תלמיד יכול לצאת כל שבועיים לטסט.

<יצחק שדה: לפי הנתונים שיש פה, תלמיד יכול לצאת פעם בחודשיים וחצי או שלושה יכול לצאת לטסט.

<יצחק שדה: אז הנתונים שהם נותנים לא נכונים, ההתנהלות שלהם לא נכונה.

<יצחק שדה: אמרתי: חבר'ה, אתם יודעים מה?

<יצחק שדה: בואו נלך לקראתם עוד צעד אחד קדימה, תביאו ניידת שירות.

<יצחק שדה: יש ניידת שירות שבודקת את המכוניות.

<יצחק שדה: תביאו ניידת שירות ותעמידו אותה בנצרת עד שתפתרו את הבעיה הזאת.

<יצחק שדה: הייתי במו"מ עם ראש עירית נצרת עלית, מר שמעון גבסו.

<יצחק שדה: היום אני נפגש עם השר, מחר אנחנו נסגור.

<יצחק שדה: דיברתי עם העוזר של סגנית השר.

<יצחק שדה: הוא אומר לי: המנכ"ל עומד עם הרגליים האחוריות, לא ייפתח משרד רישוי בנצרת.

<יצחק שדה: אני לא מבין למה.

<יצחק שדה: שמישהו יביא ויסביר לי מה הקריטריונים לפתיחת משרד רישוי?

<יצחק שדה: שיגידו מה הקריטריונים.

עדי קול: ציון, אתה נתת לנו תשובה אחת.

עדי קול: קיבלנו תשובה רשמית ולא הוזכר דבר על משרד הפנים.

עדי קול: זאת איזו טענה חדשה שצצה עכשיו.

עדי קול: אנחנו גם רואים שבמקומות אחרים אתם מסתדרים עם זה.

עדי קול: אני גם לא מבינה למה פתאום ב-30.4, משום מקום, נפלה ההחלטה שסוגרים ממחר להיום.

<ציון מזרחי: התהליך הזה של דין ודברים עם העירייה הוא לא מהיום, הוא ימים רבים עם המון מכתבים.

עדי קול: אז מה קרה שב-30.4 זה פתאום צץ?

<ציון מזרחי: קבעו את זה כתאריך שעד אז צריך לסדר את העניינים וזה לא הסתדר.

<יצחק שדה: מה אין טסטים בנצרת?

<בדיעה שריף: נסגרה לשכת הרישוי?

<בדיעה שריף: בסדר, אבל למה דאגו לזה שהם זורקים 4,500 תלמידים בכביש.

<בדיעה שריף: למה לא דאגו לפני כמה ימים להכין מקום מסודר?

חנין זועבי: עדי, אני רוצה למקד את הדיון שיזמתי.

חנין זועבי: הבעיה היא לא רק למה סגרתי בנצרת.

חנין זועבי: אם יש פתרון ויש כבר הבטחה לפתוח סניף בנצרת אז למה לא בנצרת?

חנין זועבי: אם יש בעיות ותקלות עם נצרת עלית וגם אם אין בעיות ותקלות עם נצרת עלית, הבקשה שלנו, הדרישה שלנו, הזכות שלנו, שייפתח משרד מרכזי בנצרת.

חנין זועבי: אני רוצה לזרוק על השולחן הזה את הדרישה הזאת.

חנין זועבי: גם אם את אומרת שזה יותר מידי ובואי נתמקד בסניף, האני דיבר על הזכות שלנו ועל הצורך שלנו לא רק בסניף.

חנין זועבי: גם עם הסניף בנצרת עלית, הם נוסעים לחיפה כי נצרת עלית זה לא מספיק.

חנין זועבי: הם נוסעים לעפולה ונוסעים לחיפה.

עדי קול: אני רוצה לנסות לראות אם אנחנו יכולים להגיע להסכם.

<יצחק שדה: אנחנו מעריכים את זה שחברי כנסת תרמו מזמנם.

<יצחק שדה: אנחנו מאוד מעריכים את זה.

ג'מאל זחאלקה: הנושא של סניף משרד התחבורה בנצרת, הוא לא מהיום.

ג'מאל זחאלקה: הוא מתגלגל ויש הבטחות שנים רבות.

ג'מאל זחאלקה: הרבה שרי תחבורה הבטיחו, העירייה הכינה את עצמה לעניין הזה.

ג'מאל זחאלקה: אפשר עם קצת רצון טוב לפתור את הבעיה הזאת ולתת שירות טוב לאנשים.

ג'מאל זחאלקה: מדובר בעיר גדולה מאוד שבאים אליה מכל האזור בנצרת ואנשים לומדים שם נהיגה בכמויות גדולות מאוד.

ג'מאל זחאלקה: המספרים הם לא מספרים קטנים, הצורך קיים.

ג'מאל זחאלקה: אני לא יודע למה לא עושים את זה.

ג'מאל זחאלקה: הסגירה פוגעת באנשים, במיוחד כשזה בא בהפתעה.

ג'מאל זחאלקה: אני חושב שהכנסת צריכה להתגייס לנושא הזה ולעקוב אחריו.

ג'מאל זחאלקה: הוצעו גם פיתרונות זמניים.

ג'מאל זחאלקה: אני מבין שאתה מתכוון לחודש חודשיים, נכון?

<יצחק שדה: מורי נהיגה מתפרנסים מטסטים.

<יצחק שדה: היום מורי נהיגה לא מקבלים כסף.

<יצחק שדה: הם לא עושים שיעורים כי אין להם טסטים.

<יצחק שדה: לאנשים יש מחויבות, קנו מכוניות, לקחו משכנתאות.

<יצחק שדה: יש בעיות.

ג'מאל זחאלקה: לנו כוועדה מורי הנהיגה חשובים מאוד אבל השירות לאזרח הקטן הוא החשוב, שם הכמות הגדולה ביותר.

<קריאה: אל תשכח שגם אנחנו אזרחים.

ג'מאל זחאלקה: לא מדובר רק במורי הנהיגה, מדובר באלפי ובעשרות אלפי אנשים שרוצים לקבל את השירות.

<איתמר לוין: אני חושב שיש פה כמה דברים שהם לא ברורים.

<איתמר לוין: נדמה לי שמישהו כאן לא מגבש בדיוק את מדיניות השר, כי השר רוצה לקרב את הפריפריה ומשקיע מיליארדים.

<איתמר לוין: בנצרת נדרש סניף מרכזי ואז כל הויכוחים האלה מיותרים.

<איתמר לוין: מבחינת גודל אוכלוסיה, יש מקום להקים סניף מרכזי כי יש שם יותר אוכלוסיה מאשר בבאר-שבע, נקודה.

<איתמר לוין: שאלתי חבר ממשרד התחבורה בבאר-שבע מה היה קורה אם היו סוגרים את משרד התחבורה בבאר-שבע וזורקים את כולם לאופקים, שזה בערך המרחק לעפולה?

<איתמר לוין: הוא אמר: מחר לא היו נכנסים ויוצאים מבאר-שבע.

<איתמר לוין: בנצרת יש אנשים מאוד נחמדים ואינטליגנטים והם באים לדבר בכנסת.

<איתמר לוין: אני לא יודע איזה שיניים יש בשולחן הזה כי זה תלוי בהסכמה של משרד התחבורה.

<איתמר לוין: הבעיה התחילה לפני שבוע.

<איתמר לוין: הזדמנו לוועדת הכלכלה לפני שבוע.

<איתמר לוין: ישב שם מר עוזי יצחק.

<איתמר לוין: פניתי אליו באופן אישי ושאלתי אותו: עוזי, אתה מוכן לפתוח סניף בנצרת?

<איתמר לוין: הוא אמר לי: עכשיו.

<איתמר לוין: אז או שיש מדיניות או שאין מדיניות?

<איתמר לוין: אני מוכן ללכת יחד איתך לעוזי.

<איתמר לוין: הוא אמר לי: תפנו אלי, עכשיו נוכל לפתור, בואו נפתור.

<איתמר לוין: למה לא?

עדי קול: לפני שאני ממשיכה, ציון, אתה יכול להתקשר עכשיו לעוזי יצחקי ולקבל אישור לפתוח עכשיו את הסניף בנצרת?

<ציון מזרחי: אני רוצה להציע משהו, אם מותר לי.

<ציון מזרחי: שמעתי בתשומת לב.

<קריאה: תדבר, תגיד משהו חיובי.

<קריאה: אלפים מחכים בחוץ.

<ציון מזרחי: אני רוצה להגיד לכם שלפני שנים רבות באתי לראש עיריית נצרת מנחם אריאב וביוזמתי אמרתי לו שנפתח שם משרד.

חנין זועבי: למה לא לג'רסי, למה לאריאב?

<ציון מזרחי: אם את צועקת עלי, אני לא אדבר.

<ציון מזרחי: את לא רוצה שאני אדבר, אז אני לא אדבר.

עדי קול: את לא מקדמת את הפיתרון.

עדי קול: את מלבה את הבעיה.

חנין זועבי: אבל יש פיתרון בנצרת.

חנין זועבי: חשוב שיהיה בנצרת.

<ציון מזרחי: ואם יהיה בנצרת עלית זאת בעיה?

<ציון מזרחי: רק שיהיה.

עדי קול: את פוגעת בדיון עכשיו.

עדי קול: נשמע את חנא סוויד ואז נשמע את הפיתרון שלך.

חנא סוייד: אני רוצה לחזק את הדברים שעמיתי אמר כאן.

חנא סוייד: אני לא רוצה שהדיון הזה יסתיים כאילו זה רק עניין של מורי נהיגה.

חנא סוייד: זה של אזרחים תמימים, אזרחים שקשה להם לנסוע, קשה להם לדבר עברית ולנסוע עברית.

חנא סוייד: קל להם יותר לקבל את השירות בנצרת.

חנא סוייד: גברתי היושבת ראש.

חנא סוייד: אילו משרד התחבורה היה מתריע והיה מראה שיש בכוונתו להוציא את המשרד בנצרת עלית ותוך כדי כך התהווה פתרון, אז הייתי אומר שישאירו את זה שם.

חנא סוייד: אבל משרד התחבורה הוציא את המשרד, הוא כבר לא קיים שם.

חנא סוייד: באותה קלות שהוא יחזיר לנצרת עלית, הוא יכול להחזיר לנצרת, במיוחד כשלנצרת יש כבר את כל האישורים.

עדי קול: אז עכשיו אנחנו רוצים תשובה.

עדי קול: אנחנו רוצים משרד, ואנחנו רוצים בנצרת ואנחנו רוצים לדעת מתי זה יקרה.

<ציון מזרחי: אני אגיד כמה דברים.

<ציון מזרחי: אני לא רוצה להתווכח עם הנתונים שלהם, לי יש נתוני מחשב שהם יותר אמינים.

<ציון מזרחי: תאמינו לי, זה לא מה שחשוב.

<ציון מזרחי: עם כל הכבוד למורים, יש 4,000 תלמידים שעוד אין להם רישיון נהיגה אבל האזרחים שצריכים להמשיך ולקבל שירות, הם יותר חשובים.

<ציון מזרחי: זה אחד.

<ריאד עבדאללה: כמורה לנהיגה ראיתי על הדלת שהמשרד סגור מה-30.4.

<ריאד עבדאללה: אנשים באו בהמוניהם למשרד הרישוי ועם חוסר הרגישות שלהם הם לא דאגו להודיע.

<ריאד עבדאללה: הם אומרים שכואב להם על האזרחים אבל האזרחים לא ידעו שהמשרד סגור.

<ריאד עבדאללה: הם באו ומצאו דלת נעולה עם הפתק.

<ריאד עבדאללה: איך יכול להתנהל כך משרד מסודר?

<ציון מזרחי: אנחנו צריכים לחפש פתרון ואנחנו צריכים אולי מעט זמן כדי לסדר אותו.

<ציון מזרחי: למה אני מתכוון?

<ציון מזרחי: לאורך כל השנים רואים שלמשרד התחבורה יש רצון טוב.

<ציון מזרחי: אני חושב שזה נכון להמשיך ולהפעיל שם משרד רישוי מלא.

<ציון מזרחי: אני מדבר על נצרת ואני לא מתווכח על עלית או תחתית, אני לא נכנס לזה כרגע.

<ציון מזרחי: כיצד להגיע לפתרון הזה?

<ציון מזרחי: המורים אומרים שהשאירו אותם עם הלשון בחוץ.

<ציון מזרחי: אנחנו אמנם סגרנו את המשרד.

<ציון מזרחי: נכון שלא דאגו לפני, אולי זה כשל של המשרד.

עדי קול: זה לא אולי.

<ציון מזרחי: התכתשות לא תביא אותנו לכלום, זה מגיש עתירה, זה לא רוצה.

<ציון מזרחי: יש שני דברים חדשים ששמעתי היום שלא ידעתי עליהם לפני כן: א', הסכמה של משרד הפנים.

<ציון מזרחי: אני לא מבין, ביד ימין משרד הפנים חותם וביד שמאל הוא חותם אחרת?

<ציון מזרחי: ב', איתמר אמר שהוא דיבר עם מנכ"ל משרד התחבורה.

<ציון מזרחי: אני לא נכחתי ואני לא יודע.

<ציון מזרחי: הוא אומר שאמר לו בוועדת הכלכלה מה שאמר.

<ציון מזרחי: אנחנו בחיפושים.

<ציון מזרחי: אמרו שמצאו מקום.

<ציון מזרחי: אני לא ראיתי אותו, אני לא יודע.

<ציון מזרחי: כדי לבצע מבחנים מעשיים ולהוציא אותם לפועל, ביקשנו מהמורים – אני מניח שאמרו להם את זה כשהם נפגשו עם מנהל המחוז ועם המפקח – לעשות את המבחנים בעפולה לפרק זמן קצר - - -

עדי קול: לא מקובל.

חנא סוייד: אתה היית מסכים לזה?

<ציון מזרחי: עד שנעמיד את השירות מחדש.

עדי קול: חבל, לא מקובל, סגרנו.

עדי קול: לא מקובל, אנחנו לא מסכימים.

עדי קול: שמעתם מה אמרתי?

עדי קול: אמרתי שזה לא מקובל, אז בואו נמשיך.

<ציון מזרחי: אני מציע שהוועדה הנכבדה תיתן פרק זמן לשני הצדדים.

חנא סוייד: מי זה שני הצדדים?

<ציון מזרחי: העירייה באה בהצעה למשרד: בתנאים האלה תקים את המשרד מחדש.

<ציון מזרחי: יש את המכתב הזה ששלפו פה.

<ציון מזרחי: יגידו היועצים המשפטיים של העירייה: מה זאת אומרת אסור, הנה משרד הפנים מרשה?

<ציון מזרחי: אז אם משרד הפנים מרשה, אז הבה נצא לדרך.

<ציון מזרחי: אבל כדי שנעשה את זה על גשר של פלדה – אני באמת מציע, אני לא חושב שזמן של סכסוך עוזר למצוא פיתרון.

<ציון מזרחי: אני חושב שאפשר אולי להשהות לזמן מה שתקבעו אתם, את העניין של העתירה, להמתין איתה.

עדי קול: רגע, אנחנו אפילו לא נשקול את שאלת העתירה, לפני שאתה תתחייב פה מול כולם שאתם מחזירים להפעיל את השירות ממחר בבוקר.

<ציון מזרחי: גברתי הנכבדה, אני לא יכול היום להגיד לך שמחר בבוקר אני שב ופותח את נצרת.

<ציון מזרחי: אין לי חוזה חתום, אין לי כלום.

<ציון מזרחי: אין לי זמן לזה, אני לא יכול לעשות את זה בלילה.

חנין זועבי: מחר תתחיל במגעים עם עיריית נצרת.

חנין זועבי: מחר תרים טלפון לראש עיריית נצרת.

עדי קול: למה מחר?

עדי קול: אני רוצה היום.

חנין זועבי: הנה הפתרון ומחר תתחיל לממש אותו.

עדי קול: אתם תשים לב שבגלל שאתם מפריעים אנחנו לא מתקדמים?

<ציון מזרחי: ההצעה צריכה לבוא.

<ציון מזרחי: אם היא קיימת מטעם העירייה, בבקשה.

<ציון מזרחי: ימציאו אותה למשרדנו, נשב על המדוכה, נגמור עם זה לכאן או לכאן.

עדי קול: אתה מעביר אחריות למישהו שזאת לא האחריות שלו.

עדי קול: אתה משרד התחבורה?

עדי קול: אתה אמור לספק את השרות?

עדי קול: אתה אומר שהעירייה צריכה לבוא - - -

<ציון מזרחי: היא אומרת שיש הצעה, אז בבקשה שיציעו אותה.

עדי קול: אתה צריך לספק את השרות לאזרחים.

<ציון מזרחי: תקשיבו לי כולכם, אני לא יכול, אני לא קוסם.

<ציון מזרחי: אני לא יכול מחר בבוקר לבוא ולהגיד שאני חותם על חוזה.

<ציון מזרחי: אני צריך נתונים.

חנא סוייד: שלוש שנים עבדת באוויר.

<ציון מזרחי: נכבדי, זה לא בסדר.

<ציון מזרחי: גם שעבדו באוויר זה לא בסדר.

<ציון מזרחי: אם מישהו היה נפגע שם, מי היה מבטח אותו?

חנא סוייד: תשאל את עצמך.

<ציון מזרחי: אני כועס, אני כועס על האנשים שלי במשרד.

<ציון מזרחי: לא הייתי מעורב בזה, אבל אני כועס.

עדי קול: הכעס שלך לא שייך לנו.

עדי קול: אנחנו מייצגים פה את האזרחים, הם כועסים יותר.

עדי קול: התחלת את הנאום שלך ואמרת שיש פה אזרחים שלא מקבלים שירות.

<ציון מזרחי: שראוי להקים לכבודם משרד רישוי.

עדי קול: אני רוצה לסכם את הדיון כי לא נמשיך כאן עד שלא נקבל תשובה.

עדי קול: כיו"ר הוועדה אני אפנה מכאן לשר ולמנכ"ל.

עדי קול: אנחנו נקיים כאן דיון בעוד שבועיים ואני רוצה שתגיעו עם פתרון.

עדי קול: בשבוע הבא זה שבועות אז נקיים את הדיון בשבוע שאחרי.

<קריאה: ובשבועיים האלה, מה עם התלמידים?

<קריאה: מה עם האנשים?

עדי קול: אני נותנת לך שבועיים לתת לי תשובה אמיתית.

עדי קול: תהיה פה ישיבה.

עדי קול: אנחנו נזמין את המנכ"ל ונזמין את מי שצריך.

עדי קול: אנחנו רוצים שהמשרד ייפתח בנצרת.

עדי קול: אבל, עד השבועיים האלה אנשים צריכים שירות, לפחות טסטים, ואת זה אתה יכול.

<קריאה: הצענו להם פיתרון זמני.

עדי קול: נתנו לך את כל הצילומים.

עדי קול: כיו"ר הוועדה מטעם הכנסת, אני רוצה שבשבועיים הקרובים יהיה המשך פעילות, לפחות טסטים.

עדי קול: אתם שמים לב שאתם פוגעים באינטרסים שלכם בזה שאתם לא נותנים לי לדבר?

עדי קול: הבנתם שאני בצד שלכם?

עדי קול: אני בצד של הציבור וגם ציון אמר שהוא בא לייצג את האזרחים שלא מקבלים שירות.

<ציון מזרחי: זה חלק מהתפקיד שלי.

חנין זועבי: אתה לא מקיים את התפקיד שלך בכלל.

עדי קול: חנין, את עכשיו פוגעת גם.

<ציון מזרחי: חנין, למה את פוגעת בי באופן אישי?

חנין זועבי: מה זאת אומרת באופן אישי?

<ציון מזרחי: אני מראה רצון טוב ואת מפנה אלי אצבע מאשימה?

עדי קול: ציון, אנחנו דורשים שאנחנו נחזור לפעילות ממחר.

עדי קול: עוד שבועיים תהיה פה ישיבה אליה נזמין את המנכ"ל.

עדי קול: אנחנו רוצים תשובה מתי נפתח משרד רישוי בנצרת.

עדי קול: זה הסיכום.

עדי קול: תודה רבה, הישיבה נעולה.